Ø

For alternative betydninger, se Ø (flertydig). (Se også artikler, som begynder med Ø) En ø er et landområde helt omgivet af vand ved normalvandstand, der er mindre end et kontinent og større end en sten eller et skær. En lille ø kaldes for en holm eller småø. Øer kan ses i havene, i oceaner, i søer eller i floder. Størrelsen varierer kraftigt fra små slam- og sandøer på få kvadratmeter til Grønland, som med sit areal på på 2.166.086 km², hvoraf 410.449 km² er isfrit, er Jordens største ø. Australien er større, men regnes for at være et kontinent. EU's definition EU definerer, med hensyn til støtte til tyndt befolkede områder, en ø som: Omgivet af vand. Beboet af mindst 50 fastboende mennesker. Uden fast forbindelse i form af bro eller tunnel. Beliggende mindst en kilometer fra fastlandet. Øer i det Danske Kongerige større end 100 km² Grønland, 2.166.086 km² Disko, Grønland, 8578 km² Sjælland, 7031 km² Nørrejyske Ø (Vendsyssel-Han Herred-Thy), 4686 km² Milne Land, Grønland, 3913 km² Traill Ø, Grønland, 3452 km² Fyn, 2985 km² Ymer Ø, Grønland, 2437 km² Geografisk Samfund Ø, Grønland, 1717 km² Clavering ø, Grønland, 1535 km² Nares Land, Grønland, 1466 km² Shannon Ø, Grønland, 1258,5 km² Lolland, 1243 km² Bornholm, 588 km² Falster, 514 km² Streymoy, Færøerne, 374 km² Mors, 363 km² Als, 312 km² Eysturoy, Færøerne, 286 km² Langeland, 284 km² Møn, 218 km² Vágar, Færøerne, 176 km² Suðuroy, Færøerne, 165 km² Rømø, 129 km² Læsø, 118 km² Samsø, 114 km² Sandoy, Færøerne, 111 km² For Grønland er medtaget øer større end 1000 km². Se også listen over alle beboede danske øer. Verdens 20 største øer Grønland (del af Kongeriget Danmark), 2.166.086 km² Ny Guinea (del af Papua Ny Guinea og Indonesien), 800.000 km² Borneo (Brunei og dele af Indonesien og Malaysia), 725.500 km² Madagaskar, 578.041 km² Baffin Island (del af Canada), 507.451 km². Sumatra (del af Indonesien), 425.000 km² Honshū (del af Japan), 227.414 km² Victoria Island (del af Canada), 217.291 km² Storbritannien (del af Storbritannien), 216.777 km² Ellesmere Island (del af Canada), 196.236 km² Sulawesi (del af Indonesien), 180.681 km² Sydøen (del af New Zealand), 145.836 km² Java (del af Indonesien), 138.794 km² Nordøen (del af New Zealand), 111.583 km² Luzon (del af Filippinerne), 109.965 km² Newfoundland (del af Canada), 108,860 km² Cubas hovedø, 105.806 km² Islands hovedø, 101.826 km² Mindanao (del af Filippinerne), 97,530 km² Sammenhængende, af vand omgivne landmasser, som består af ét eller flere kontinenter: Afrika-Eurasien (84.000.000 km²). Amerika (41.000.000 km²). Antarktis (13.000.000 km²). Australien (7.692.000 km²). Andre udenlandske øer Øer, der kun fandtes på kortene I 1820'erne rejste hvalfangeren Benjamin Morrell rundt på havene og 'opdagede' øer, der ikke eksisterer. Nogle af Morrells øer var opført på verdensatlaserne i mere end hundrede år, og voldte adskilligt besvær for kommissionen, der skulle trække datolinjen gennem Stillehavet i 1875 og 1910. Sir Walter Raleigh skabte i sin History of the world fra 1614 betegnelsen "painter's wife's island" (= "tegnerkoneø"). Betegnelsen viser tilbage til Raleighs oplevelse, efter at han i Magellanstrædet havde taget spanjolen don Pedro Sarmiento til fange. Sarmiento blev udspurgt om en ø, der fandtes på hans kort, men som Raleigh og hans mandskab var ude af stand til at finde. Sarmiento forklarede, at øen ikke fandtes. Den var simpelthen indtegnet, fordi hans korttegner havde haft sin kone siddende ved siden af, da kortet blev tegnet, og hun ville gerne have en ø opkaldt efter sig. Peter Heylyn udtrykte i sin Cosmography fra 1659 frygt for, at der fandtes mange "tegnerkoneøer" rundt om på søkortene. Île de Sable (Sandøen) i Koralhavet mellem Australien og Ny Kaledonien er et af de nyeste eksempler på en ø, der i 2012 blev erklæret ikke eksisterende på trods af, at den har været angivet i adskillige kort de sidste cirka 100 år. Kilder/referencer Se også Arkipelag - øgruppe. Østat Rev Flak (sandgrund) Tange Sandbanke